Danser med ulver

Danser med ulver (originaltittel Dances with Wolves) er en amerikansk episk drama- og westerfilm fra 1990 regissert av Kevin Costner, som også spiller hovedrollen. Andre sentrale roller spilles av Mary McDonnell, Graham Greene og Rodney A. Grant. Filmen forteller historien om en amerikansk kavalerioffiser i 1860-årene, som blir venner med en gruppe Sioux-indianere og som ofrer sin karriere og båndene til sitt eget folk. Filmen ble tildelt Oscar for beste film.
Filmen ble godt mottatt av kritikerne og ble en stor publikumssuksess. Den endte opp som den fjerde mest innbringende filmen på verdensbasis i 1990. Danser med ulver vant syv Oscar (beste film, beste regi, beste foto, beste klipp, beste manus fra annet medium, beste lyd og beste musikk). Den vant også tre Golden Globes (blant annet for beste dramafilm), en Grammy, en Writers Guild of America, en Directors Guild of America, Sølvbjørnen og tre National Board of Review. Den ble i alt tildelt 31 filmpriser. I 2007 ble den funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.


== Handling ==
Året er 1863 og borgerkrigen raser i USA. Offiseren John Dunbar (Costner) blir såret under et slag, og etter en særskilt tapper handling på slagmarken får han velge sin neste beordring. Han velger å reise så langt vekk fra krigshandlingene som han kan komme, og ender på et lite, forlatt fort midt ute i indianerland. Her lever han alene, med bare en hest og en nysgjerrig ulv som selskap. Etter en stund får han kontakt med indianerne, han lærer språket deres, og får med tiden såpass sans for deres livsstil at han konverterer til Sioux. Etter en stund blir han imidlertid innhentet av sin fortid når en gruppe soldater kommer til hans avsidesliggende fort. Han blir dermed tvunget til å velge side.


== Om filmen ==
AnmelderneFilmen ble godt mottatt av kritikerne, noe som gjenspeiles i at den har fått 82 % på Rotten Tomatoes og 72 % på Metacritic. Den amerikanske filmanmelderen Roger Ebert gav den toppkarakter. Ved siden av Ebert fikk den best omtale av Los Angeles Times, Washington Post, Variety og Chicago Tribune. Anmelderen i The New York Times gav den lunken omtale.Aftenposten gav den terningkast fire, Dagbladet terningkast fem og VG terningkast seks.
PublikumFilmen innbrakte 424,2 millioner dollar på verdensbasis, hvorav 184,2 millioner i USA alene. Den ble den fjerde mest innbringende filmen på verdensbasis i 1990 og den tredje mest innbringende i USA. Produksjonskostnadene var på 19 millioner dollar, mens det ble brukt ytterligere 7,5 millioner på annonsering.
LengdeDen originale versjonen er på 181 minutter. Den ble senere lansert i en utvidet directors cut-versjon på 236 minutter.


== Rollebesetning ==


== Litteratur ==
Blake, Michael. Dances with Wolves. Ballantine Books. ISBN 0-449-00075-3. 
Blake, Michael. The Holy Road. ZOVA Books. ISBN 978-0615510576. 


== Referanser ==


== Eksterne lenker ==
(en) Danser med ulver på Internet Movie Database 
(no) Danser med ulver hos Filmfront 
(sv) Danser med ulver i Svensk Filmdatabas 
(da) Danser med ulver i Danmark Nationale Filminstitut 
(fr) Danser med ulver på Allociné 
(nl) Danser med ulver på MovieMeter 
(en) Danser med ulver på AllMovie 
(en) Danser med ulver på Turner Classic Movies 
(en) Danser med ulver på Rotten Tomatoes 
(en) Danser med ulver på Metacritic